Tulunduslik elu on koondunud ja ligemalt seotud põhjaosas Võru linnaga, millest kuulub kihelkonna piiridesse eeslinn Soo kõrtsi ümbruses ühes raudteejaamaga, samuti on väikemaapidajail  kõrvalteenistuseks igasugune vedu ja tööd, mis linnaga seotud. Kihelkonna keskosa koonduskohaks on Rõuge alevik, kus, nagu nimetatud, suuremad tööstuslikud ettevõtted ja ärid. Edelaosa keskuseks on Varstu küla, kus samuti tööstuseasutiste asupaik ning kus üle 400 elaniku. Loodeosas võiks keskuseks pidada Roosiku küla, kus kaks äri, kingsepp, kangur, kuduja jne., 75 elanikuga.